ג'וליאן דה גוזמן

ג'וליאן בובי דה גוזמן (באנגלית: Julian Bobby de Guzman; נולד ב-25 במרץ 1981 בטורונטו) הוא כדורגלן עבר קנדי ממוצא ג'מייקני ופיליפיני, ששיחק בעמדת הקשר. לזכותו של דה גוזמן 89 הופעות במדי נבחרת קנדה. דה גוזמן משמש כיום עוזר מאמן בקבוצת אוטווה פיורי הקנדית.

ג'וליאן דה גוזמן הוא אחיו הגדול של הכדורגלן ג'ונתן דה גוזמן.

קריירה 

דה גוזמן החל את הקריירה שלו בקבוצת הנוער של המועדון נורת' סקרבורו, וזכה לתשומת לבם של מאתרי כישרונות מטעם המועדון הצרפתי אולימפיק מרסיי. הוא עזב את קנדה והצטרף לקבוצת המילואים של מרסיי, שם שיחק עד שנת 2000. לקראת עונת 2001/2002 הוא הצטרף לזארבריקן מהבונדסליגה השנייה, ושיחק שם במשך כשתי עונות.

בשנת 2002 הוא הצטרף למועדון הנובר 96 שזה עתה העפיל לבונדסליגה, ובכך הפך לכדורגלן הקנדי השלישי המשחק בליגה הגרמנית הבכירה. הוא שיחק בהנובר במשך שלוש עונות לפני שהצטרף לדפורטיבו ב-2005. בעונת 2007/2008 הוא הוביל את דפורטיבו לשורת תוצאות שסייעו למועדון להימנע מירידה לליגה הספרדית השנייה ואף להעפיל לגביע אופ"א, ובשל כך זכה בתואר שחקן העונה של המועדון. דה גוזמן הוא גם הקנדי הראשון המשחק בלה ליגה.

בשנת 2009 עבר לשחק בעיר הולדתו בקבוצת טורונטו המשחקת בליגת ה-MLS. ב-13 ביולי 2012 חתם בדאלאס.

נבחרת לאומית 

בטורניר גביע הזהב של CONCACAF ב-2007 הוא הבקיע את שני השערים בניצחון 2 - 1 על נבחרת קוסטה ריקה במשחק הפתיחה, ואף זכה בתואר השחקן המצטיין של הטורניר לאחר שהוביל את נבחרתו עד לחצי הגמר.

חיים אישיים 
אחיו הצעיר ג'ונתן הוא כדורגלן מקצועני גם כן.

קישורים חיצוניים

 

 עמוד השחקן באתר הרשמי של דפורטיבו לה קורוניה
 עמוד השחקן באתר התאחדות הכדורגל של קנדה

כדורגלנים קנדים
קשרי כדורגל קנדים
טורונטו: כדורגלנים
כדורגלני הנובר 96
כדורגלני דפורטיבו לה קורוניה
כדורגלני טורונטו
כדורגלני דאלאס
כדורגלני יאן רגנסבורג
כדורגלני סקודה קסנתי
כדורגלני אוטווה פיורי
כדורגלני נבחרת קנדה
קנדים ממוצא ג'מייקני
ספורטאים זרים בצרפת
ספורטאים קנדים בגרמניה
ספורטאים קנדים בספרד
ספורטאים קנדים בארצות הברית
ספורטאים זרים ביוון
קנדים שנולדו ב-1981